**Știrea. Interesul public vs interesul publicului**

**Disciplina: limba și literatura română**

**Titlu activitate**: Știrea.Interes public vs interesul publicului

**Clasa:** a IX-a (Conținuturi:Textul publicistic)

**Competențe specifice de la limba și literatura română:**

1.2. Receptarea adecvată a sensului / sensurilor unui mesaj transmis prin diferite tipuri de texte orale sau scrise;

2.2. Identificarea şi analiza principalelor componente de structură şi de limbaj specifice textului dramatic;

3.2. Compararea unor argumente diferite pentru formularea judecăţilor proprii.

**Competențe specifice de educație media:**

* Utilizarea criteriilor valorice și de evaluare pentru selecția și lectura mesajelor, confruntarea propriilor judecăți cu punctele de vedere transmise de canalele media;
* Examinarea critică a relației dintre mass-media și societate;
* Participarea la contexte colaborative sau individuale de producție de conținuturi (multi)media pentru un scop determinat, utilizând tehnici și canale de distribuire adecvate.

**Obiectiv**:Elevii vor fi capabili:

- să diferențieze informațiile de interes public de cele pentru interesul publicului

| 98

**Descriere (cum?)**

* **Evocare**

Profesorul cere elevilor să răspundă la un set de întrebări:

* Urmăriți programele de știri?
* Care sunt sursele de informare la care apelați cel mai des?
* Ce înseamnă pentru voi interesul public?
* Dar interesul publicului?
* **Realizarea sensului**

1. Definirea celor două concepte (**Anexa 1)**

Profesorul va sublinia faptul că informațiile de interes public afectează societatea în ansamblu (de exemplu: siguranșa publică, sistemul medical, calitatea alimentelor, deciziile luate de autorități), iar interesul publicului vizează acele informații de care este interesat publicul larg și care cuprind realitatea concretă în care trăim, dar care sunt (mai) frivole (de exemplu: detalii despre viața unei celebrități).

Elevii sunt rugați să dea alte exemple pentru fiecare concept.

1. Exerciții

2.1Elevii vor asculta interviul cu tema *Pădurea Hoia-Baciu,* mai întâi, cu scopul de a descifra mesajul și apoi pentru a identifica informații care răspund interesului public și informații care care ar corespunde așteptărilor publicului. Elevii vor fi împărțiți în două grupe, având următoarele sarcini de lucru **(Anexa 2):**

**Grupa 1**. Identificați în enunțurile decupate din materialul audio informații de interes public

**Grupa 2**. Identificați în enunțurile din materialul audio informații care corespund interesului publicului

După finalizarea sarcinii, elevii vor citi răspunsurile oferite. Profesorul clarifică

fiecare aspect și discută despre eventualele perspective diferite ale participanților.

2.2 Elevii vor redacta o știre, valorificând informațiile din materialele analizate despre pădurea Hoia-Baciu. Înainte de timpul alocat exercițiului de redactare, va fi prezentată piramida inversată și calitățile pe care trebuie să le aibă o informație pentru a deveni știre. (**Anexa 3**)

* **Procesare și reflecție**

Discuție facilitată. Profesorul va orienta discuția către importanța aspectelor de interes public pentru buna funcționare a societății și rolul jurnalistului în comunicarea acestora către public.

Set de întrebări pentru profesor:

* Care sunt informațiile care ar putea fi folosite în redactarea unei știri?
* Cum evaluați, în funcție de informațiile de interes public/pentru interesul publicului raportul realitate-mit în materialul prezentat?
* Ce ați învățat/descoperit parcurgând această tematică?
* Cum vă poate ajuta diferențierea conceptelor interes public/interesul publicului în viața de zi cu zi?

**ANEXA 1**

PREAMBUL. Pentru a deveni știre, o informație trebuie să prezinte anumite calități, să treacă printr-un proces de evaluare, verificare și procesare. În centrul acestui proces se află **jurnaliștii.**

Jurnalismul răspunde **interesului public**, semnalând problemele din societate. Este în mandatul jurnaliștilor să îi monitorizeze și să îi critice pe cei aflați la putere, în numele publicului.

|  |  |
| --- | --- |
| **INTERESUL PUBLIC** | **INTERESUL PUBLICULUI** |
| * se referă la ceea ce privește **bunul mers al unei societăți democratice,** bunăstarea generală a cetățenilor, indiferent de statutul lor social; * vizează publicul larg; * teme care vizează, de multe ori, activitatea autorităților și a instituțiilor publice; * informațiile de interes public stau la baza activității jurnalistice și sunt transmise prin intermediul știrilor, reportajelor, investigațiilor jurnalistice etc. | * se axează asupra subiectelor care **nu sunt întotdeauna vitale** funcționării optime a mecanismelor democratice; * vizează interese particulare, individuale sau de grup; * teme mai puțin importante, uneori frivole, care satisfac mai degrabă curiozități personale despre diverse subiecte. |
| **OBSERVAȚIE: Interesul publicului nu este, conceptual, opus interesului public** | |

**Exemple:**

**1.Informație de interes public: Rezultate finale Bacalaureat 2024. Rata de promovare 78,2%, o creștere cu aproape 3 puncte față de anul trecut și cele mai bune rezultate din ultimii 15 ani**

# **2. Informație pentru interesul publicului: Ce vedete au luat note rușinoase la BAC și ce medie uriașă a avut Mihai Trăistariu: “Mi-a fost ușor la BAC, eram tocilar”**

**GRUPA 1**

Citiți enunțurile de mai jos și încercuiți litera corespunzătoare informațiilor de **interes public:**

1. În Pădurea Hoia- Baciu nu există radiații nucleare, pentru că au fost făcute măsurători cu aparatul Geiger-Muller, timp de 3 ani.
2. Cercetătorul Adrian Pătruț, profesor la universitatea Babeș-Bolyai a scris în trei cărți despre pădurea Hoia-Baciu, relatând întâmplări stranii petrecute aici, fără explicații logice.
3. În pădurea Hoia-Baciu, se fac, începând cu 2013, tururi nocturne ghidate pentru turiștii străini, atrași de fenomenele paranormale care se petrec aici, fiind inclusă în top 10 păduri bântuite din lume.
4. În pădurea Hoia-Baciu, au fost înregistrate adesea dificultăți de folosire a aparaturii electronice: nu se pot stabili conexiuni wireless, bateriile telefoanelor se descarcă într-un ritm rapid.
5. Majoritatea copacilor din această pădure cresc strâmb.
6. Pădurea Hoia-Baciu este supranumită Triunghiul Bermudelor de România, deoarece legendele vorbesc despre dispariția unor oameni în acest spațiu.
7. Biologul Alexandru Sift şi-a dedicat cea mai mare parte a vieţii cercetării evenimentelor şi manifestărilor insolite din Pădurea Hoia-Baciu, dar, după moartea sa, arhiva documentară a fost distrusă într-un mod ciudat.
8. Unii vizitatori ai acestui spațiu au avut atacuri de panică.
9. Energia locului este similar cu cea din filmul *Stalker*, al lui Tarkovsky.
10. Intervievatul afirmă că desi are un spirit de orientare format și consolidate în diferite experiențe ale vieții sale, s-a rătăcit de două ori în această pădure, singurul loc în care I s-a întâmplat să fie dezorientat.
11. Toate pădurile din România sunt asociate cu spirite precum iele și strigoi.
12. Dintr-o suprafață totală de 280 de hectare, numai 22 sunt protejate prin lege: 10 hectare în care se găsește o specie rară de stejar (Quercus pubescens) și alte 12 hectare pe care s-au găsit vetre de foc, vechi de 9000-12000 de ani.
13. Se spune că cei care taie copaci din pădurea Hoia-Baciu sunt atinși de blesteme.


**GRUPA 2**

Citiți enunțurile de mai jos și încercuiți litera corespunzătoare informațiilor care răspund **interesului publicului:**

1. În Pădurea Hoia- Baciu nu există radiații nucleare, pentru că au fost făcute măsurători cu aparatul Geiger-Muller, timp de 3 ani.
2. Cercetătorul Adrian Pătruț, profesor la universitatea Babeș-Bolyai a scris în trei cărți despre pădurea Hoia-Baciu, relatând întâmplări stranii petrecute aici, fără explicații logice.
3. În pădurea Hoia-Baciu, se fac, începând cu 2013, tururi nocturne ghidate pentru turiștii străini, atrași de fenomenele paranormale care se petrec aici, fiind inclusă în top 10 păduri bântuite din lume.
4. În pădurea Hoia-Baciu, au fost înregistrate adesea dificultăți de folosire a aparaturii electronice: nu se pot stabili conexiuni wireless, bateriile telefoanelor se descarcă într-un ritm rapid.
5. Majoritatea copacilor din această pădure cresc strâmb.
6. Pădurea Hoia-Baciu este supranumită Triunghiul Bermudelor de România, deoarece legendele vorbesc despre dispariția unor oameni în acest spațiu.
7. Biologul Alexandru Sift şi-a dedicat cea mai mare parte a vieţii cercetării evenimentelor şi manifestărilor insolite din Pădurea Hoia-Baciu, dar, după moartea sa, arhiva documentară a fost distrusă într-un mod ciudat.
8. Unii vizitatori ai acestui spațiu au avut atacuri de panică.
9. Energia locului este similar cu cea din filmul *Stalker*, al lui Tarkovsky.
10. Intervievatul afirmă că desi are un spirit de orientare format și consolidate în diferite experiențe ale vieții sale, s-a rătăcit de două ori în această pădure, singurul loc în care I s-a întâmplat să fie dezorientat.
11. Toate pădurile din România sunt asociate cu spirite precum iele și strigoi.
12. Dintr-o suprafață totală de 280 de hectare, numai 22 sunt protejate prin lege: 10 hectare în care se găsește o specie rară de stejar (Quercus pubescens) și alte 12 hectare pe care s-au găsit vetre de foc, vechi de 9000-12000 de ani.
13. Se spune că cei care taie copaci din pădurea Hoia-Baciu sunt atinși de blesteme.

**ANEXA 3**

Tehnica piramidei inversate



Informațiile de **context** pot fi:

 **istoric** - descrie evoluția în timp a unei narațiuni sau proces, etapele care

au dus la evenimentul descris;

 **comparaţie** - compară evenimentul descris cu altele similare, pentru a

evidenţia includerea lui într-o serie de evenimente similare, sau caracterul său

excepţional;

 **conexiuni** - legăturile dintre actorii evenimentului și alții, externi, care pot

pune evenimentul descris într-o rețea de alte evenimente similare;

 **predicții** - ce cascadă de alte evenimente pot implica evenimentele

înrudite și care sunt consecințele lor.

**CALITĂȚILE** unei informații pentru a deveni știre:

* **RELEVANȚA**
* **ACURATEȚE**
* **CLARITATE**
* **ECHILIBRU**
* **CREDIBILITATE**